— Мы свядома не ідзём на адкрыццё першай ступені вышэйшай адукацыі. Як заўважыў рэктар МДУ Віктар Садоўнічы, каб падрыхтаваць n сапраўдных матэматыкаў, трэба, каб было n 2 абітурыентаў. Уявіце: з 2,5 тысячы абітурыентаў на выхадзе атрымліваецца ўсяго 50 матэматыкаў! Таму гэта задача ўніверсітэтаў — праводзіць адбор студэнтаў на 1 курс і фарміраваць асяроддзе, дзе раскрываюцца таленты. Задача навукоўцаў — ісці ва ўніверсітэты, знаходзіць таленавітых маладых людзей, браць на сябе кіраўніцтва іх курсавымі і дыпломнымі праектамі, і потым прыводзіць за сабой у магістратуру, аспірантуру і г.д. Тут яны павінны кіраваць ужо магістарскімі дысертацыямі сваіх выхаванцаў і на базе сваіх навуковых устаноў даводзіць іх да такога ўзроўню, каб у іх вырашаліся канкрэтныя навуковыя праблемы або задачы інавацыйнай вытворчасці.